હાલમાં જ સૌરાષ્ટ્ર ખાતે ‘સૌની યોજના’ના લોકાર્પણ વખતે વડા પ્રધાન નરેન્દ્ર મોદીનો પણ પાટીદારો દ્વારા વિરોધ કરાયો હતો. હવે સુરતના અભિવાદન સમારોહમાં તો ખૂબ જ સફળતાપૂર્વક આ ગેરિલા એટેક કરીને ધાર્યું નિશાન પાર પાડવામાં આવ્યું. સુરતના વરાછામાં લોકો ભેગા કરવા અને મોટી સભાઓ કરવી અઘરી નથી, પરંતુ તે પછી શાંતિપૂર્વક પૂરી કરવી તે સૌથી મુશ્કેલ કામ છે. અગાઉ વિધાનસભાની ચૂંટણી વખતે પણ તત્કાલીન મુખ્યમંત્રી નરેન્દ્ર મોદી માટે આવી જ સભા યોજવામાં આવી હતી અને તે વખતે કાર્યક્રમ થતા જ ૫૦ બાઇક્સ સળગાવી દેવામાં આવી હતી. એટલે સુરત માટે આવી ઘટના નવી નથી.